CELEX: 32005D0240
Language: el
Date: 2005-03-11 00:00:00
Title: 2005/240/: Απόφαση της Επιτροπής, της 11ης Μαρτίου 2005, για την έγκριση μεθόδων ταξινόμησης σφαγίων χοίρων στην Πολωνία [κοινοποιηθείσα υπό τον αριθμό Ε(2005) 552]

19.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 74/62
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 11ης Μαρτίου 2005
   για την έγκριση μεθόδων ταξινόμησης σφαγίων χοίρων στην Πολωνία
   [κοινοποιηθείσα υπό τον αριθμό Ε(2005) 552]
   (Το κείμενο στην πολωνινή γλώσσα είναι το μόνο αυθεντικό)
   (2005/240/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 3220/84 του Συμβουλίου, της 13ης Νοεμβρίου 1984, για τον καθορισμό της κοινοτικής κλίμακας ταξινόμησης των σφαγίων χοίρου (1), και ιδίως το άρθρο 5 παράγραφος 2,
   Εκτιμώντας τα ακόλουθα:
   
               (1)
            
            
               Το άρθρο 2 παράγραφος 3 του κανονισμού (ΕΟΚ) αριθ. 3220/84 προβλέπει ότι η ταξινόμηση των σφαγίων χοίρου πρέπει να πραγματοποιείται με εκτίμηση της περιεκτικότητας σε άπαχο κρέας σύμφωνα με στατιστικά δοκιμασμένες μεθόδους εκτίμησης οι οποίες βασίζονται σε φυσική μέτρηση ενός ή περισσοτέρων ανατομικών μερών του σφαγίου χοίρου. Η έγκριση των μεθόδων ταξινόμησης εξαρτάται από την τήρηση ανώτατης ανοχής στατιστικού σφάλματος εκτίμησης. Η ανοχή αυτή καθορίζεται στο άρθρο 3 του κανονισμού (ΕΟΚ) αριθ. 2967/85 της Επιτροπής, της 24ης Οκτωβρίου 1985, που θεσπίζει τις λεπτομέρειες εφαρμογής της κοινοτικής κλίμακας ταξινόμησης των σφαγίων χοίρου (2).
            
         
               (2)
            
            
               Η κυβέρνηση της Πολωνίας ζήτησε από την Επιτροπή την έγκριση τριών μεθόδων ταξινόμησης σφαγίων χοίρων και υπέβαλε τα αποτελέσματα των λεπτομερών αναλύσεων τις οποίες πραγματοποίησε πριν από την προσχώρηση, υποβάλλοντας το δεύτερο μέρος του πρωτοκόλλου που προβλέπεται στο άρθρο 3 του κανονισμού (ΕΟΚ) αριθ. 2967/85.
            
         
               (3)
            
            
               Από την εξέταση της αίτησης αυτής προέκυψε ότι πληρούνται οι όροι για την έγκριση των εν λόγω μεθόδων ταξινόμησης.
            
         
               (4)
            
            
               Στο άρθρο 2 του κανονισμού (ΕΟΚ) αριθ. 3220/84 ορίζεται ότι τα κράτη μέλη μπορούν να εγκρίνουν παρουσίαση σφαγίων χοίρου διαφορετική από την τυποποιημένη παρουσίαση που ορίζεται στο ίδιο άρθρο, εφόσον η εμπορική πρακτική ή οι τεχνικές απαιτήσεις το δικαιολογούν.
            
         
               (5)
            
            
               Στην Πολωνία η παράδοση σε θέματα παρουσίασης σφαγίων και, συνεπώς, η εμπορική πρακτική απαιτεί τα σφάγια να παρουσιάζονται με το περινεφρικό λίπος, τα νεφρά ή/και το διάφραγμα. Πρέπει να λαμβάνονται υπόψη τα ανωτέρω για την προσαρμογή του βάρους στην τυποποιημένη παρουσίαση.
            
         
               (6)
            
            
               Δεν πρέπει να επιτραπεί καμία τροποποίηση των οργάνων ή των μεθόδων ταξινόμησης παρά μόνο με νέα απόφαση της Επιτροπής που θεσπίζεται βάσει της κτηθείσας πείρας· για το λόγο αυτό η παρούσα έγκριση μπορεί να ανακληθεί.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης χοιρείου κρέατος,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στην Πολωνία επιτρέπεται η χρήση των ακόλουθων μεθόδων για την ταξινόμηση των σφαγίων χοίρου σύμφωνα με τον κανονισμό (ΕΟΚ) αριθ. 3220/84:
   
               α)
            
            
               το όργανο που ονομάζεται «Capteur Gras/Maigre — Sydel (CGM)» και οι συναφείς μέθοδοι εκτίμησης των οποίων οι λεπτομέρειες παρατίθενται στο μέρος 1 του παραρτήματος·
            
         
               β)
            
            
               το όργανο που ονομάζεται «Ultra FOM 300» και οι συναφείς μέθοδοι εκτίμησης των οποίων οι λεπτομέρειες παρατίθενται στο μέρος 2 του παραρτήματος·
            
         
               γ)
            
            
               το όργανο που ονομάζεται «Fully automatic ultrasonic carcass grading (Autofom)» και οι συναφείς μέθοδοι εκτίμησης των οποίων οι λεπτομέρειες παρατίθενται στο μέρος 3 του παραρτήματος.
            
         Όσον αφορά το όργανο «Ultra FOM 300», που αναφέρεται στην πρώτη παράγραφο στοιχείο β), ορίζεται ότι μετά το τέλος της διαδικασίας μέτρησης πρέπει να είναι δυνατό να εξακριβωθεί στο σφάγιο ότι το όργανο έχει μετρήσει τις τιμές μέτρησης T1 και T2 στο σημείο που προβλέπεται στο παράρτημα, μέρος 2 σημείο 3. Η σήμανση που αντιστοιχεί στο σημείο μέτρησης πρέπει να πραγματοποιείται ταυτόχρονα με τη διαδικασία μέτρησης.
   Άρθρο 2
   Κατά παρέκκλιση από τις διατάξεις για την τυποποιημένη παρουσίαση που αναφέρονται στο άρθρο 2 παράγραφος 1 του κανονισμού (ΕΟΚ) αριθ. 3220/84, δεν είναι αναγκαίο να αφαιρεθούν το περινεφρικό λίπος, τα νεφρά και το διάφραγμα από τα σφάγια χοίρων πριν από τις διαδικασίες ζύγισης και ταξινόμησης. Για να καθοριστούν οι τιμές για τα σφάγια χοίρων σε συγκρίσιμη βάση, το μετρηθέν βάρος θερμού σφαγίου μειώνεται ως εξής:
   
               α)
            
            
               για το διάφραγμα κατά 0,23 %·
            
         
               β)
            
            
               για το περινεφρικό λίπος και τα νεφρά κατά:
               
                           —
                        
                        
                           1,90 % για σφάγια των κατηγοριών S και E,
                        
                     
                           —
                        
                        
                           2,11 % για σφάγια της κατηγορίας U,
                        
                     
                           —
                        
                        
                           2,54 % για σφάγια της κατηγορίας R,
                        
                     
                           —
                        
                        
                           3,12 % για σφάγια της κατηγορίας O,
                        
                     
                           —
                        
                        
                           3,35 % για σφάγια της κατηγορίας P.
                        
                     
         Άρθρο 3
   Δεν επιτρέπεται καμία τροποποίηση των οργάνων ή των μεθόδων εκτίμησης.
   Άρθρο 4
   Η παρούσα απόφαση απευθύνεται στη Δημοκρατία της Πολωνίας.
   
      Βρυξέλλες, 11 Μαρτίου 2005.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 301 της 20.11.1984, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 3513/93 (ΕΕ L 320 της 22.12.1993, σ. 5).
   
      (2)  ΕΕ L 285 της 25.10.1985, σ. 39· κανονισμός όπως τροποποιήθηκε από τον κανονισμό (ΕΚ) αριθ. 3127/94 (ΕΕ L 330 της 21.12.1994, σ. 43).
   
      ΠΑΡΑΡΤΗΜΑ
      ΜΕΘΟΔΟΙ ΤΑΞΙΝΟΜΗΣΗΣ ΣΦΑΓΙΩΝ ΧΟΙΡΩΝ ΣΤΗΝ ΠΟΛΩΝΙΑ
      Μέρος 1
      CAPTEUR GRAS/MAIGRE — SYDEL (CGM)
      
                  1.
               
               
                  Η ταξινόμηση των σφαγίων χοίρων πραγματοποιείται με τη χρησιμοποίηση του οργάνου που ονομάζεται «Capteur Gras/Maigre — Sydel (CGM)».
               
            
                  2.
               
               
                  Το όργανο είναι εφοδιασμένο με καθετήρα Sydel υψηλής ευκρίνειας πάχους 8 mm, με φωτοδίοδο εκπομπής υπέρυθρων ακτινών (Honeywell) και δύο φωτοδέκτες (Honeywell). Η απόσταση λειτουργίας κυμαίνεται από 0 μέχρι 105 mm.
                  Οι μετρηθείσες τιμές μετατρέπονται σε εκτιμώμενη περιεκτικότητα σε άπαχο κρέας, με τη βοήθεια του ίδιου του οργάνου CGM.
               
            
                  3.
               
               
                  Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                  
                      = 50,11930 – 0,62421X1 + 0,26979X2
                  
                  όπου:
                  
                              
                                 
                           
                           
                              =
                           
                           
                              το εκτιμώμενο ποσοστό άπαχου κρέατος στο σφάγιο,
                           
                        
                              X1
                              
                           
                           
                              =
                           
                           
                              το πάχος του νωτιαίου λίπους (συμπεριλαμβανομένου του δέρματος) σε χιλιοστά, το οποίο μετράται 6 εκατοστά από το μέσον του σφαγίου στο ύψος μεταξύ του τρίτου και του τέταρτου τελευταίου πλευρού,
                           
                        
                              X2
                              
                           
                           
                              =
                           
                           
                              το πάχος του μυός σε χιλιοστά το οποίο μετράται ταυτόχρονα και στο ίδιο σημείο με το X1
                              
                           
                        Ο τύπος ισχύει για τα σφάγια βάρους μεταξύ 60 και 120 kg.
               
            Μέρος 2
      ULTRA-FOM 300
      
                  1.
               
               
                  Η ταξινόμηση των σφαγίων χοίρων πραγματοποιείται με τη βοήθεια του οργάνου που ονομάζεται «Ultra-FOM 300».
               
            
                  2.
               
               
                  Το όργανο είναι εφοδιασμένο με καθετήρα υπερήχων 3,5 MHz (Krautkrämer MB 4 SE). Το σήμα των υπερήχων μετατρέπεται σε ψηφιακό, αποθηκεύεται και αποτελεί αντικείμενο επεξεργασίας από μικροεπεξεργαστή.
                  Τα αποτελέσματα των μετρήσεων μετατρέπονται σε εκτιμώμενη περιεκτικότητα σε άπαχο κρέας με τη βοήθεια του ίδιου του οργάνου Ultra-FOM.
               
            
                  3.
               
               
                  Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                  
                      = 49,88792 – 0,41858T1 – 0,22302T2 + 0,16050M1 + 0,11181M2
                  
                  όπου:
                  
                              
                                 
                           
                           
                              =
                           
                           
                              το εκτιμώμενο ποσοστό άπαχου κρέατος στο σφάγιο,
                           
                        
                              T1
                              
                           
                           
                              =
                           
                           
                              το πάχος του νωτιαίου λίπους (συμπεριλαμβανομένου του δέρματος), σε χιλιοστά, το οποίο μετράται σε 7 cm από το μέσον του σφαγίου στο ύψος του τελευταίου πλευρού,
                           
                        
                              T2
                              
                           
                           
                              =
                           
                           
                              το πάχος του νωτιαίου λίπους (συμπεριλαμβανομένου του δέρματος), σε χιλιοστά, το οποίο μετράται σε 7 cm από το μέσον του σφαγίου στο ύψος μεταξύ του τρίτου και του τέταρτου τελευταίου πλευρού,
                           
                        
                              M1
                              
                           
                           
                              =
                           
                           
                              το πάχος του μυός, σε χιλιοστά, το οποίο μετράται ταυτόχρονα και στο ίδιο σημείο με το T1,
                           
                        
                              M2
                              
                           
                           
                              =
                           
                           
                              το πάχος του μυός, σε χιλιοστά, το οποίο μετράται ταυτόχρονα και στο ίδιο σημείο με το T2.
                           
                        Ο τύπος ισχύει για τα σφάγια βάρους μεταξύ 60 και 120 kg.
               
            Μέρος 3
      FULLY AUTOMATIC ULTRASONIC CARCASS GRADING (AUTOFOM)
      
                  1.
               
               
                  Η ταξινόμηση των σφαγίων χοίρων πραγματοποιείται με το όργανο που ονομάζεται Autofom (Fully automatic ultrasonic carcass grading).
               
            
                  2.
               
               
                  Το όργανο πρέπει να είναι εφοδιασμένο με 16 μορφοτροπείς υπερήχων, 16,2 MHz (Krautkrämer, SFK 2 NP) και πραγματοποιεί μετρήσεις σε απόσταση 25 mm μεταξύ κάθε μορφοτροπέα.
                  Τα στοιχεία των υπερήχων περιλαμβάνουν μετρήσεις που αφορούν το πάχος του νωτιαίου λίπους και των μυών.
                  Τα αποτελέσματα των μετρήσεων μετατρέπονται σε εκτιμώμενη περιεκτικότητα σε άπαχο κρέας με τη βοήθεια ηλεκτρονικού υπολογιστή.
               
            
                  3.
               
               
                  Η περιεκτικότητα σε άπαχο κρέας του σφαγίου υπολογίζεται με βάση 55 σημεία μετρήσεως σύμφωνα με τον ακόλουθο τύπο:
                  
                      = 56,252136* – 0,028473*x1 – 0,027282*x2 – 0,015806*x3 – 0,016142*x4 – 0,022851*x6 – 0,034145*x7 – 0,020363*x8 – 0,041058*x10 – 0,037529*x12 – 0,037360*x13 – 0,033079x14 – 0,040317x16 – 0,031628*x18 – 0,047627*x19 – 0,037751x20 – 0,053476*x22 – 0,025057*x23 – 0,008859x36 – 0,029586*x51 – 0,029084x52 – 0,028232*x53 – 0,037867*x55 – 0,042106*x56 – 0,040204*x57 – 0,027405*x60 – 0,033291*x61 – 0,036111*x62 – 0,040422*x63 – 0,041369*x64 – 0,025033*x70 – 0,027128*x71 – 0,032544*x72 – 0,035766*x73 – 0,033897*x74 – 0,035085*x75 – 0,035188*x76 – 0,036037*x77 – 0,030996*x78 – 0,031859*x79 – 0,031764*x80 – 0,033305*x81 – 0,033473*x82 – 0,034710*x83 – 0,042587*x90 – 0,039693*x91 – 0,033790*x92 + 0,044578x115 + 0,041854*x116 + 0,037605*x117 + 0,034210*x118 + 0,035420*x119 + 0,031481*x120 + 0,020061*x124 + 0,030630*x125 + 0,030004*x126
                  
                  όπου:
                  
                              
                                 
                           
                           
                              =
                           
                           
                              υπολογιζόμενη περιεκτικότητα σε άπαχο κρέας στο σφάγιο,
                           
                        x1, x2 … x126 είναι μεταβλητές που μετρούνται από το Autofom.
               
            
                  4.
               
               
                  Η περιγραφή των σημείων μέτρησης και της στατιστικής μεθόδου αναφέρονται στο μέρος ΙΙ του πρωτοκόλλου της Πολωνίας που διαβιβάστηκε στην Επιτροπή σύμφωνα με τις διατάξεις του άρθρου 3 παράγραφος 3 του κανονισμού (ΕΟΚ) αριθ. 2967/85.
                  Ο τύπος ισχύει για τα σφάγια βάρους μεταξύ 60 και 120 kg.